kardosdrur/scandi-wiki huggingface dataset:
Byhøj

En byhøj eller ruinhøj (arabisk tell, lejlighedsvis skrevet tel (fra hebraisk: תֵּל)) er betegnelsen for en bakke eller høj, hvor bosættelser (incl. byer) afløser hinanden - fx over flere hundreder år eller mere. Resultat er, at terrænet efterhånden hæves til en høj i landskabet, grundet byggeaffald, afføring og/eller køkkenaffald. Typisk - jo dybere arkæologiudgravning i byhøjen, jo ældre kulturlag. En typisk byhøj ligner mere eller mindre en ujævn lav keglestub.

Fænomenet byhøj er globalt men er især almindeligt i mellemøsten; bakker og høje benævnes magoula på græsk, hüyük på tyrkisk og tepe på farsi, men omfatter også byhøje.

Arkæologi 

En byhøj er en bakke skabt af mange generationer af mennesker, der har boet, bygget og genopbygget på samme sted. Over tid er niveauet langsomt steget, indtil det udgør en byhøj, en høj i landskabet. Den største bidragyder til massen i en byhøj er byggemateriale af ler, som forvitres og hurtigt går i opløsning.

Udgravninger af en byhøj afslører begravede strukturer som bygninger af administrativ eller militær art, religiøse helligdomme og boliger til almindelige mennesker, der boede og arbejdede på stedet. De kan findes på forskellige dybder, afhængigt af deres datering og kan ofte overlappe hinanden, enten vandret eller lodret eller begge dele.

Arkæologer der udgraver og udforsker en byhøj forsøger at fortolke arkitektur, formål og datering for bosætningslaget. Da udgravningen af en tell er en destruktiv proces, har fysikere og geofysikere udviklet ikke-destruktive metoder til at identificere sådanne arkæologiske udgravninger.

Eksempler 

 Tell Barri i Syrien
 Tell Bazmusian i nordlige Irak
 Tel Be'er Sheva i Israel
 Tell Beydar i Syrien
 Tell Brak i Syrien
 Tel Hazor i Israel
 Tel Lachish i Israel
 Tell Leilan i Syrien
 Tel Megiddo i Israel
 Tell Shemshara i nordlige Irak
 Tell Yarmouth i Israel.
 Vestervig byhøj i Thy (ca. 2 meter høj).

Referencer

Litteratur 
 Karsten Kjer Michaelsen: Politikens bog om Danmarks oldtid. København 2002,

Eksterne henvisninger 

 "Byhøj" af Flemming Kaul i Den Store Danske, DSD



 
Arkæologiske områder
Kulturlandskab
Charles Clarke

Charles Rodway Clarke (født 21. september 1950 i Hammersmith, London, England) er en britisk politiker fra Labour. Han var indenrigsminister i 2004–2006.

Medlem af Underhuset  
Charles Clarke var medlem af Underhuset fra 1997 til 2010. Han repræsenterede Norwich South i Norfolk.

Næstformand for Labour 
Charles Clarke var minister var uden portefølje og næstformand for partiet (Labour Party Chair) i 2001–2002.

Undervisningsminister 
Charles Clarke var minister for uddannelse og færdigheder i 2002–2004.

Indenrigsminister 
Charles Clarke var indenrigsminister i 2004–2006. 

Næstformænd for Labour (UK)
Undervisningsministre fra Storbritannien
Indenrigsministre fra Storbritannien
Gliese 581 e

Gliese 581 e er en exoplanet der kredser om den røde dværgstjerne, Gliese 581, som er ca. 20,3 lysår væk fra Jorden. Det er den tredje planet der blev opdaget som kredser Gliese 581, og den første i forhold til sin stjerne.

Exoplaneter
Silzen

Silzen er en by og kommune i det nordlige Tyskland, beliggende i Amt Itzehoe-Land under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Kommunen ligger i Naturpark Aukrug ved udkanten af den 821 hektar store skov, Schierenwald, mellem Hohenlockstedt og Hohenwestedt. Lige vest for kommunegrænsen går Bundesstraße B77.

Eksterne kilder/henvisninger 

 Kommunens side , amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 , (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
George Bridges

George Bridges, baron Bridges of Headley, MBE (født 15. juli 1970 i London) er en britisk politiker fra partiet Konservative.

Baggrund 
Bridges er uddannet i historie fra Exeter College ved Oxford Universitet. 

Han er den minister af overhuset for Brexit siden 2016.

Udmærkelse
  - MBE (1997)
  - Baron (2015).

Se også
 Overhuset det britiske parlament
 Regeringen Theresa May

Kilder

Eksterne henvisninger 
 Debrett's People of Today 
 www.cracroftspeerage.co.uk  
 www.gov.uk

Personer fra London
Britiske konservative politikere
Ministre fra Storbritannien
Forfattere fra Storbritannien
Personer tildelt Member of the Order of the British Empire
Life peers
Tennis under sommer-OL 2016

Tennis under Sommer-OL 2016 fandt sted i det Olympiske Tennis Center i perioden 6. august – 14. august 2016. Turneringen blev spillet på en hardcourt overflade, der anses for den hurtigste overflade. Der var i alt kvalificeret 172 spillere til at konkurrere i fem discipliner: Singler og doubler for både damer og herrer samt mixed double.

Turneringsformat 
I de to singlekonkurrencer var der 64 deltagere, hvorfor der blev afholdt 3 indledende runder før kvartfinalerne. I dame- og herredoublerne var der 32 deltagende par og her blev der spillet 2 indledende runder før kvartfinalerne. I mixdouble var der kun 16 deltagende par og her blev der kun spillet 1 indledende runder før kvartfinalerne. I herresingle blev der spillet bedst af fem sæt mens der i alle andre discipliner blev spillet bedst af 3 sæt. I mixdouble blev tredje sæt afgjort i en tie-break, hvor der blev spillet til 10 points.

Tidsplan

Medaljefordeling

Medaljetagere

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Tennis.pdf
 http://www.itftennis.com/olympics/home.aspx
Don DeLillo

Don DeLillo (født 20. november 1936 i The Bronx, New York) er en amerikansk forfatter. Han er en af de mest anerkendte nulevende amerikanske forfattere, og er anset som en hovedfigur inden for den postmoderne litteratur. DeLillo har vært en reference for yngre amerikanske forfattere som Bret Easton Ellis og David Foster Wallace. Blandt Don DeLillos mest kendte bøger er romanerne White Noise (1985), Underworld (1997) og Falling Man (2007).

Udvalgt Bibliografi 
 The Names (1982)
 White Noise (1985)
 Libra (1988)
 Mao II (1991)
 Underworld (1997)
 Falling Man (2007)
 Point Omega (2010)

Eksterne links 
 Præsentation på forfatterweb.dk 

Forfattere fra USA
Postmoderne litteratur
Travalje

En travalje er en åben spejlgattet arbejdsbåd, brugt på orlogsskibe i 1700-1800-t. Beregnet til at blive roet eller sejlet med sprydsejl eller luggersejl på løse master.

Skibsterminologi
Øresundstårnet

Øresundstårnet er et bolighøjhus på hjørnet af Øresundsvej og Krimsvej på Østamager i København.

Højhuset består af butikserhverv i stueetagen samt 40 boliger, primært 3- og 4-værelses udlejningsboliger, fordelt på de 20 øverste etager. Det er udviklet af Arkitektgruppen, tegnet af arkitekt Mikkel Westfall hos Årstidernes Arkitekter og stod færdigt i februar 2014. Med sine 65 meter er bygningen blandt de højeste beboelsesejendomme i Danmark.

Ud mod Øresundsvej er tårnet bygget sammen med en lavere bygning, som ligeledes indeholder butikserhverv i stueplan og boliger på de øvrige etager.

Tårnet er karakteristisk med sine hvide betonelementer og varieret placering af gyldne altaner. Om aftenen er tårnet letgenkendeligt med de fire røde lysmarkeringer på toppen, som fremhæver højhusets kvadratiske grundplan.

Øresundstårnets arkitektur er blevet stærkt kritiseret, bl.a. i en arkitekturanmeldelse i dagbladet Politiken, der kaldte byggeriet "ren spekulation og tarvelig discount" og gav det bundkarakter.

Referencer 

Bygninger, konstruktioner og anlæg i Københavns Kommune
Jakob Henriksen

Jakob 'Yankie' Fechtenburg Henriksen (født den 30. april 1997) er en dansk fodboldspiller, som spiller for den danske 1. divisions klub Vejle Boldklub.

Referencer

Eksterne henvisninger 
 

Fodboldspillere fra Vejle Boldklub
Fodboldspillere fra Danmark
Chiara Appendino

Chiara Appendino (født 12. juni 1984 i Moncalieri, Italien) er en italiensk politiker.

Hun er medlem af 5-stjerne bevægelsen og har siden 2016 været borgmester i Torino, Piemonte.

Biografi 
Efter at have taget en uddannelse indenfor regnskabsvæsen fra Università commerciale Luigi Bocconi i Milano, var hun i flere år beskæftiget med regnskab i forskellige italienske virksomheder, herunder fodboldklubben Juventus.

I maj 2011 blev hun indvalgt i kommunalbestyrelsen i Torino for 5-stjerne bevægelsen, for herefter i 2016 at blive valgt som borgmester for samme parti med 54,6% at stemmerne i anden valgrunde.

Kilder

Eksterne henvisninger 

 Chiara Appendino på Openpolis

Torino
Politikere fra Italien
Pol (matematisk)

Pol er et begreb indenfor matematikken.

Ved keglesnittene vil de punkter, der tillige med et givet punkt deler korder gennem det givne punkt harmonisk, ligge på en ret linje; det givne punkt kaldes pol for linjen som polar. Polaren går gennem rRøringspunkterne for de to tangenter fra polen til keglesnittet; til hver linje som polar svarer altså ét punkt som pol og omvendt. Går et punkt A's polar gennem et andet punkt B, vil B's polar gå gennem A. Ved en keglesnitsflade svarer til et vilkårligt punkt som pol en polarplan, defineret på samme måde som polaren og gående gennem røringskeglesnittet for den om keglesnitsfladen omskrevne kegleflade, der har toppunkt i polen. Den reciprokke polarfigur til en given figur med hensyn til en keglesnitsflade dannes af polerne og polarplanerne til den givne figurs planer og punkter. Til punkter i samme plan eller samme rette linje i den ene figur svarer i den anden figur planer gennem samme punkt ell. samme rette linje; dobbeltforhold i den ene figur er lige store med de tilsvarende dobbeltforhold i den anden. Fra egenskaber ved den ene figur kan man altså slutte sig til egenskaber ved den anden; denne metode til overførelse af sætninger, der skyldes Jean-Victor Poncelet, giver samme resultater som dualiteten, men tænker sig en bestemt indbyrdes beliggenhed af de dualistisk forbundne figurer. På analog måde kan man i en plan danne reciprokke polarfigurer med hensyn til et keglesnit i planen.

Teorien om pol og polar, hvis grundlag allerede findes i oldtidens græske geometri, er væsentlig opbygget af Philippe de La Hire og (for keglesnitsfladerne) af Gaspard Monge. Den er af Étienne Bobillier og Julius Plücker udvidet til alle plane algebraiske kurver og danner fundamentet for disses almindelige teori. Et punkt O har med hensyn til en kurve af n'te orden en 1. polarkurve af ordenen n—1, der går gennem røringspunkterne for tangenterne fra O til kurven, en 2. polarkurve af ordenen n—2, der afledes af den 1. på samme måde som denne af den forelagte kurve osv., endelig en retlinet n—1'te polar, polarlinien. På en vilkårlig sekant gennem O vil den reciprokke værdi af O's afstand fra skæringspunktet med polarlinien være middeltallet af de reciprokke værdier af O's afstande fra skæringspunkterne med kurven; falder O uendeligt fjernt, er polarlinien diameter for korder i retningen ud til O. Analoge definitioner bruges ved de algebraiske flader. I den sfæriske geometri forstås ved en storcirkels pol endepunkterne af diameteren vinkelret på storcirklens plan. Ved en pol for en funktion f(x) forstås et punkt i planen, hvis punkter fremstiller x's værdier, i hvilket f(x) bliver uendelig, medens 1/f(x) er kontinuert i punktets omegn.

Kilder 

 

Matematisk analyse
Kemisk egenskab

En kemisk egenskab er et materiales egenskab, der tydeliggøres under eller efter en kemisk reaktion; dvs. en kvalitet der kun kan etableres ved at ændre et stofs kemiske identiet. Kemiske egenskaber kan således ikke måles blot ved at observere eller berøre stoffet; stoffets interne struktur skal påvirkes voldsomt før dets kemiske egenskaber kan undersøges. 

Kemiske egenskaber kan sammenlignes med fysiske egenskaber, der kan afgøres uden at ændre stoffets struktur.

Referencer 

Kemiske egenskaber
Toppet dværgalk

Toppet dværgalk () er en fugleart, der lever på Stillehavets nordlige kyster.

Noter 
 Avibase - the world bird database

Eksterne henvisninger 

Alkefugle
Aleuternes fugle
Stillehavets fugle
Ladyhawke og lommetyven

Ladyhawke og lommetyven er en eventyrfilm fra 1985, instrueret af Richard Donner.

Medvirkende 
Matthew Broderick som Phillipe Gaston, Musen
Rutger Hauer som Etienne Navarre
Michelle Pfeiffer som Isabeau d'Anjou
Leo McKern som Munken
John Wood som Biskoppen
Ken Hutchison som Marquet
Alfred Molina som Cezar
Giancarlo Prete som Fornac
Loris Loddi som Jehan
Alessandro Serra som Hr. Pitou

Eksterne henvisninger
 
 Ladyhawke på Movie Review Query Engine
 

Amerikanske film fra 1985
Eventyrfilm fra USA
Film instrueret af Richard Donner
Lavamåge

Lavamåge () er en mågefugl, der lever på Galápagosøerne.

Noter 
 Avibase - the world bird database

Eksterne henvisninger 

Galapagos' fugle
Måger
Hornet lunde

Hornet lunde () er en fugleart, der lever på Stillehavets nordlige kyster.

Noter 
 Avibase - the world bird database

Eksterne henvisninger 

Alkefugle
Aleuternes fugle
Stillehavets fugle
Toplunde

Toplunde () er en fugleart, der lever på Stillehavets nordlige øer samt kysterne fra det nordøstlige Asien til Californien.

Noter 
  Netfugl.dk 
  Avibase - the world bird database

Alkefugle
Aleuternes fugle
Fugle fra Alaska
Stillehavets fugle
David Blunkett, baron Blunkett

David Blunkett, baron Blunkett, PC (født 6. juni 1947 i Sheffield, England) er en britisk politiker fra Labour. Han var indenrigsminister i 2001–2004.

Kommunalpolitiker 
I 1970 blev den dengang 22-årige David Blunkett valgt ind i det lokale byråd (Sheffield City Council). Her sad han indtil 1988. Han var leder af byrådet i 1980–1987.

Medlem af Underhuset 
David Blunkett var medlem af Underhuset 1987–2015. Han var valgt for Sheffield Brightside (fra 2010 for Sheffield Brightside og Hillsborough).

Medlem af Overhuset 
I september 2015 blev han adlet som baron af sin tidligere valgkreds (Baron Blunkett, of Brightside and Hillsborough in the City of Sheffield), og han indtrådte i Overhuset.

Poster i partiet 
David Blunkett var bestyrelsesformand for Labour (formand for den årlige kongres) i 1993–1994.

Ministerposter 
David Blunkett var minister til uddannelse og beskæftigelse i 1997–2001.

I 2001–2004 var han indenrigsminister. 

Fra 6. maj til 2. november 2005 var han arbejds- og pensionsminister.

Arbejdsministre fra Storbritannien
Undervisningsministre fra Storbritannien
Indenrigsministre fra Storbritannien
Bestyrelsesformænd for Labour (UK)
Renault Clio IV

Renault Clio IV (type X98) er den fjerde modelgeneration af minibilen Clio fra Renault.

Modelhistorie 
Fjerde generation af Clio (type X98) fejrede sin premiere på Paris Motor Show i slutningen af september 2012 og kom ud til forhandlerne den 10. november 2012.

Bilen blev præsenteret som femdørs hatchback, mens stationcarudgaven Grandtour fulgte i marts 2013. For første gang findes Clio ikke længere med tre døre. Modellen er bygget på en modificeret udgave af Renault-Nissans platform "B", som i sin oprindelige form blev benyttet til begge forgængerne.

Motorer 
Motorprogrammet omfatter den nyudviklede trecylindrede turbobenzinmotor på 0,9 liter med 66 kW (90 hk), som i Energy-udgaven med start/stop-system og energigenvinding har et benzinforbrug på 4,5 liter pr. 100 km. Derudover findes Clio IV fortsat med den firecylindrede 1,2-litersmotor med nu 54 kW (73 hk).

I foråret 2013 tilkom modellen TCe 120, hvis firecylindrede turbomotor yder 88 kW (120 hk), har et maksimalt drejningsmoment på 190 Nm og er kombineret med dobbeltkoblingsgearkasse. Dieselprogrammet omfatter den fra forgængeren kendte 1,5 dCi-motor i modificerede versioner med 55 kW (75 hk) og 66 kW (90 hk). Begge varianter er udstyret med femtrins manuel gearkasse.

Hele motorprogrammet i Clio IV opfylder Euro6-normen.

En elektromotor med 65 kW (88 hk) har siden slutningen af 2012 gjort tjeneste i søstermodellen Renault ZOE.

Clio Renault Sport 

Siden foråret 2013 kan der på basis af den fjerde Clio-generation igen leveres en sportsversion (Clio Renault Sport 200 EDC), som blev præsenteret på Paris Motor Show i september 2012. Den nye model er udstyret med en 1,6-liters turbobenzinmotor med 147 kW (200 hk) i kombination med en sekstrins dobbeltkoblingsgearkasse. Normforbruget er i forhold til forgængeren faldet med to liter og ligger nu på 6,2 liter pr. 100 km, hvorimod drejningsmomentet er steget med 24 Nm og nu ligger på 240 Nm ved 1750 omdr./min.

Med en såkaldt Cup-undervogn er Clio i forhold til standardmodellen sænket fem millimeter. Modellen findes udelukkende som femdørs.

Noter

Litteratur 
 Automobil Revue. Katalog 2014 (på tysk og fransk).

Eksterne henvisninger 

 Officielt websted 

4
Minibiler
Stationcars
Forhjulstrukne biler
Biler introduceret i 2012
Biler fra 2010'erne
Diego Mendivil

Diego Mendivil (født den 20. august 1996) er en colombiansk fodboldspiller, som spiller for den danske 1. divisions klub Vejle Boldklub.

Referencer 

Fodboldspillere fra Vejle Boldklub
Fodboldspillere fra Colombia
Natura 2000-område nr. 86 Vejen Mose

Natura 2000-område nr. 86 Vejen Mose  er et moseområde, med et samlet areal på 461 hektar, og består af et EU-habitatområde (H75) og et fuglebeskyttelsesområde (F54). Beskyttelsesområdet, der er privatejet, ligger i Vejen Kommune ca. 5 kilometer nordvest for byen Vejen.

Beskrivelse 
Vejen og Gammelby Moser udgør et sammenhængende mosekompleks, der er rester af tidligere højmose, omdannet til tørvemose tilgroet med birk, omgivet af mere lysåbne engarealer.

Området blev oprindeligt udpeget som fuglebeskyttelsesområde på baggrund af af ynglende tinksmed, men denne findes ikke mere i området. Tranen har i de senere år etableret sig med et ynglepar, ligesom rødrygget tornskade yngler i mosen.

Stort set alle Natura 2000-naturtyper i området er truet af eutrofiering og tilgroning, og hele habitatområdet er påvirket af omfattende afvanding til Holsted Å. Lige syd for arealet går motorvejen E20 mellem Kolding og Esbjerg.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Naturplanen 2016-2021 
 Bilag 2006 
 Basisanalysen 2016-21 
Kort over området på miljoegis.mim.dk
Natura 2000-planer
Lokaliteter i Vejen Kommune
Fredede arealer i Danmark
EU-habitatområder i Danmark
Fuglebeskyttelsesområder i Danmark
Mario Álvarez

Mario Álvarez (født den 6. juni 1994) er en colombiansk fodboldspiller, som senest har spillet for den danske 1. divisions klub Vejle Boldklub.

Referencer 

Fodboldspillere fra Vejle Boldklub
Fodboldspillere fra Colombia
Europæisk Rusland

Europæisk Rusland er den del af Rusland, der ligger i Europa, altså typisk afgrænset fra Sibirien ved Uralbjergene og fra Mellemøsten ved Kaukasus.

Ruslands geografi
Kenneth Baker, baron Baker af Dorking

Kenneth Wilfred Baker, baron Baker af Dorking CH PC (født 3. november 1934 i Newport, Wales) er en britisk konservativ politiker, der var indenrigsminister i 1990–1992. Kenneth Baker også haft andre fremtrædende poster i partiet og regeringen.

Medlem af Underhuset 
Kenneth Baker var medlem af Underhuset i 1968–1997. Han blev først valgt i Acton ved Ealing i det vestlige London. Fra 1970 var han valgt i St. Marylebone ved Westminster i det indre London. Fra 1983 repræsenterede han Mole Valley i og omkring Dorking i Surrey.

Medlem af Overhuset 
I juni 1997 blev Kenneth Baker adlet som baron af lokaliteter i eller nær sin seneste valgkreds (Baron Baker of Dorking, of Iford in the County of East Sussex), og han indtrådte i Overhuset.

Miljø- og undervisningsminister 
Kenneth Baker var miljøminister i 1985–1986, mens han var minister for uddannelse og forskning i 1986–1989.

Konservativ partisekretær 
Kenneth Baker var Chairman of the Conservative Party (dvs. organisatorisk konservativ formand og partisekretær) i 1989–1990. Samtidigt var han kansler for Hertugdømmet Lancaster.

Indenrigsminister 
Kenneth Baker var indenrigsminister i 1990–1992

Organisatoriske formænd og partisekretærer for de britiske konservative
Kanslere af hertugdømmet Lancaster
Miljøministre fra Storbritannien
Undervisningsministre fra Storbritannien
Indenrigsministre fra Storbritannien
Chaconatugle

Chaconatugle () er en fugleart, der lever i Gran Chaco - fra det sydlige Bolivia til det centrale Argentina.

Noter 
 Avibase - the world bird database

Eksterne henvisninger 

Argentinas fugle
Bolivias fugle
Paraguays fugle
Ugler
Winseldorf

Winseldorf er en by og kommune i det nordlige Tyskland, beliggende i Amt Itzehoe-Land under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Winseldorf ligger syd for Hohenlockstedt, omkring 6 kilometer nordøst for Itzehoe, ved floden Stör og i udkanten af Naturpark Aukrug. Floden Rantzau løber gennem kommunen. Winseldorf ligger ved Bundesstraße B206.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Amt Kellinghusen

Amt Kellinghusen er et amt i det nordlige Tyskland, beliggende i den nordøstlige del af Kreis Steinburg. Kreis Steinburg ligger i den centrale del af delstaten Slesvig-Holsten. Administrationen er beliggende i byen Kellinghusen.

Kommuner i Amtet

Historie 
Amt Kellinghusen blev dannet 1. januar 2008 af den tidligere amtsfrie by Kellinghusen, kommunerne fra det tidligere Amt Kellinghusen-Land (på nær kommunerne Auufer og Wittenbergen) og de til det tidligere Amt Hohenlockstedt hørende kommuner Hohenlockstedt og Lockstedt.

Eksterne kilder og henvisninger 

 Amt Kellinghusen

Kellinghusen
Bogmesse

Bogmesse er en handelsmesse for præsentation, køb og salg af bøger og udgivelsesrettighederne til dem. Udstillerne retter sig både mod et læsende publikum (publikumsmesser) og forlagsbranchen (fagmesser). De fleste lande har årlige bogmesser. Flere af disse er internationale.

I København arrangeres BogForum. Derudover er Bogmessen i Frankfurt, Børnebogsmessen i Bologna, Bogmessen i Göteborg og London Book Fair særlig vigtige for danske forlags køb af andre landes litteratur og salg af egne bøger til udlandet.

Se også 
 Krimimessen i Horsens
London Book Fair

London Book Fair er en stor forlagsmesse afholdt årlig, normalt i april, i London i England.

Historie og udvikling
Messen voksede ud fra en bibliotekarmesse som blev kaldt Small and Specialist Publishers' Exhibition (SPEX) og som blev stiftet i 1971 av Clive Bingley og Lionel Leventhal i kælderen i et London-hotel. Den fik nyt navn i 1976 for at anerkende tilstedeværelsen af mer generelle forleggere.

Referencer

Eksterne henvisninger 
 London Book Fair Officielt websted (Reed Exhibitions)

Bogmarkedet
Book Fair
Messer
Brokstedt

Brokstedt er en by og kommune i det nordlige Tyskland, beliggende i Amt Kellinghusen i den nordøstlige del af Kreis Steinburg. Kreis Steinburg ligger i sydvestlige del af delstaten Slesvig-Holsten.

Geografi 
Brokstedt ligger 9 km nordøst for Kellinghusen. Floderne Brokstedter Au og Stör løber gennem kommunen. Brokstedt ligger ved jernbanen mellem Hamborg og Kiel, på strækningen mellem Elmshorn og Neumünster.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Pave Clemens 6.

Clemens 6. (født som Pierre Roger i 1291, død 6. december 1352) var pave fra 1342 til sin død.

Pierre Roger var en adelsmand fra Limousin, men gik som dreng i et benediktinerkloster, blev teologisk professor i Paris, biskop i Arras, ærkebiskop i Sens, ærkebiskop i Rouen og kardinal, inden han den 7. maj 1342 blev valgt til pave – den fjerde af Avignon-paverne.

Som pave fortsatte han sin forgængers kamp mod den tysk-romerske kejser Ludvig 4. og fik ham afsat i 1346, hvorefter Karl 4. blev valgt til kejser. Pave Clemens begunstigede Cola di Rienzi, fordi han kunne bruge ham mod de romerske stormænd. For at tilfredsstille romerne lod han jubelåret fejre i 1350. Dronning Johanne af Napoli solgte ham i 1349 Avignon for kun 80.000 gylden, fordi han havde givet hende syndsforladelse for at have ladet sin mand snigmyrde og giftet sig med en af snigmorderne.

Noter

Eksterne henvisninger 

Paver i middelalderen
Salmonsens